cyanic-selkie/wikianc huggingface dataset:
Rukum (distrikt)
Opprørerne i NKP(Maobadi) starta maoistopprøret, også kjent som Nepals borgerkrig 1996 - 2006, den 13. februar 1996 i nabodistriktene Rukum, Rolpa og Jajarkot. Alle har stor magar-befolkning, og et flertall av opprørssoldatene var fra starten av magarer. Fram til i hvert fall 1998 var Rukum og Rolpa de to områdene der opprøret sto aller sterkest.
Da opprørerne begynte å sette ut i livet sitt program for å gjøre om det sterkt sentraliserte Nepal i en føderal republikk med sjølstyre for nasjonale minoriteter og regioner, var den første regionen de proklamerte den 9. januar 2004 et nasjonalhjem for magarene, Den Autonome Magarant-regionen. Regionens folkeregjering blei utropt på et massemøte i Tawang i Rukums nabodistrikt Rolpa.
Rukum var en del av opprørernes Magarant-region fram til den blei oppløst etter 15, januar 2007. (Et kart som viser hvor regionen lå er her: NKP(M)s forslag til sjølstyrte etniske og regionale stater.)
1308 Halleria
1308 Halleria er en hovedbelteasteroide. Den ble oppdaget 12. mars 1931 av Karl Wilhelm Reinmuth ved Landessternwarte Heidelberg-Königstuhl i Heidelberg.
Valg
Et valg er en prosess for beslutningstaking hvor et elektorat utpeker personer til politiske verv. I dag forbindes valg ofte med demokratiske valg, men dette er ingen selvfølge. Valg kan også brukes av autoritære makthavere som forsøker å skaffe seg legitimitet. Slike valg har sjelden reell konkurranse, fordi opposisjonen ikke får delta og / eller det sittende regimet utøver press for å få folk til å stemme.
Valg er den vanligste og mest realistiske måten å organisere et moderne demokrati på. Selve ordet demokrati kommer fra gresk og betyr folkestyre. Opprinnelsen til demokratiet var imidlertid ganske annerledes. Her foregikk det loddtrekning blant Athens ”frie” menn (ikke slaver). Dette var mer en oligarkisk institusjon enn et demokrati. Etter middelalderen har demokrati blitt en styreform hvor alle borgere skal få anledning til å gi uttrykk for sin mening i avgjørelser som påvirker livene deres. Ideelt sett betyr det lik (og mer eller mindre direkte) deltakelse i forslag, utvikling og vedtak av lover.
Frie valg med flere partier er grunnlaget for et demokrati slik vi forstår det i dag. Hvis det ikke er konkurranse eller velgerne ikke står fritt til å velge mellom de ulike alternativene, kan det ikke lenger kalles et demokrati. For mange er imidlertid ikke dette nok. Det har med tiden utviklet seg en rekke andre tilleggskriterier, som pressefrihet, ytringsfrihet og organisasjonsfrihet. Likhet for loven er også et prinsipp de aller fleste er enige om ligger til grunn for et velfungerende demokrati.
Norge
Det avholdes stortingsvalg og kommune- og fylkestingsvalg hvert fjerde år. Valgene arrangeres annenhver gang, slik at det arrangeres et valg annethvert år. Stortinget velges på landsbasis, slik at de 169 setene fordeles blant de 19 fylkene.
Valgordningen er proporsjonal representasjon i flermannskretser. Det betyr at partiene vinner mandater basert på stemmetallet i det enkelte valgdistriktet. Ikke noe parti vinner alle mandat i et gitt distrikt, med mindre det oppnår en så høy prosentandel av stemmene at ikke noe annet parti slipper til i mandatfordelingen. Dette foregår etter en bestemt metode som kalles modifisert Sainte-Laguës metode.
Det brukes i dag samme valgordning for stortingsvalg og lokalvalg. Prinsippet er at antall mandater skal være så nær som mulig det stemmetallet partiet oppnår i det aktuelle valget. Det er to viktige unntak: utjevningsmandater og distriktstillegg. Utjevningsmandatene skal rette opp den skjevheten som kan skapes når et parti får et antall stemmer totalt, men ikke nok i et valgdistrikt til å vinne noe mandat. Partiet må få 4 % oppslutning på landsbasis (sperregrensen) for å komme med i fordelingen av utjevningsmandatene.
For å sørge for at de som bor langt unna får like mye å si i rikspolitikken som de som bor i Oslo og omegn får valgdistrikter i utkantstrøk flere mandater enn innbyggertallet tilsier rent matematisk. Dette skal sikre god representasjon i Stortinget, og unngå at urbane interesser overkjører distriktene.
Flerpartisystemet gjør at partiene ofte må samarbeide og danne koalisjonsregjering for å regjere. Det er allmenn stemmerett fra året man fyller 18 (forsøksordning med stemmerett for 16- og 17-åringer ved lokalvalget i 2011). Bare norsk statsborger kan stemme ved stortingsvalg, mens utlendinger som har bodd i Norge sammenhengende i tre år kan stemme ved lokalvalg. 1898 fikk menn over 25 år allmenn stemmerett ved nasjonale valg. Kvinner over 25 år fikk stemmerett i 1913.
Norge er et monarki, og Kongen har ikke stemmerett. Dronningen og kronprinsen har stemmerett, men det er tradisjon for at de ikke benytter seg av den. Kongen har formelt sett øverste politiske myndighet, men har ikke i fredstid utøvet politisk innflytelse siden parlamentarismen ble innført i 1884.
Valgkort
Det sendes ut valgkort til alle stemmeberettigede borgere i god tid før valget. Man nektes ikke å stemme hvis man glemmer det hjemme. Imidlertid må alle ha med legitimasjon. Valgforskriftens § 23 første ledd fastsetter at valgkortet inneholder følgende opplysninger:
Registrering av partier
Det er opprettet et partiregister ved Registerenheten i Brønnøysund. Alle partier som vil ha enerett til partinavn eller som ønsker å stille liste etter «forenklede regler» må la navnet sitt registrere i registeret. Før partiet kan registreres i Partiregisteret må det være registrert i Enhetsregisteret. Forøvrig skal følgende legges ved søknaden, jf. partiloven § 3 annet ledd:
Det er et vilkår for registrering av partiet at navnet ikke skal kunne forveksles med navnet på annet parti i Partiregisteret eller samepolitisk enhet registrert hos Sametinget. Dersom særlige grunner foreligger, kan registreringsmyndigheten også ellers nekte å registrere et partinavn. Søknaden må ha blitt journalført hos registreringsmyndigheten innen 2. januar i valgåret for at registreringen skal kunne få virkning for valget.
Listeforslag
Innleveringsfristen for listeforslag er 31. mars, jf. § 6-1 (1). Fristen for å trekke tilbake et listeforslag er 20. april, jf. § 6-5.
Valgloven § 6-2 omhandler antall kandidater på listeforslaget. Ved stortingsvalg skal listeforslaget i henhold til første ledd være utfylt i rekkefølge med navnet på så mange kandidater som det skal velges representanter til Stortinget fra fylket. Det er tillatt å føre opp inntil seks andre navn i tillegg.
For valg til kommunestyre og valg til fylkesting stiller valgloven § 6-2 annet ledd krav om at det er oppført minst sju kandidater på listen. Oppover er det en maksimumsgrense på like mange kandidater som det skal velges representanter i kretsen, med et tillegg på inntil seks andre kandidatnavn.
Listeforslagene skal inneholde kandidatenes fornavn, etternavn og fødselsår, jf. valgloven § 6-1 (2) bokstav c. Det er opp til forslagsstillerne om de i tillegg ønsker å påføre kandidatenes stilling eller bosted. Hvis det er nødvendig for å unngå forveksling av kandidatene på listen, skal stilling og / eller bostedsadresse oppgis.
Tidligstemmegivning og forhåndsstemmegivning
Fra valget 2009 skal velgere kunne avgi stemme innenriks fra 1. juli, såkalt tidligstemme. Det skal være mulig å tidligstemme frem til og med 9. august, det vil si frem til ordinær forhåndsstemming starter 10. august. Tidligstemmegivning er ment som en ordning for de som ikke har anledning til å forhåndsstemme innenfor ordinær periode eller på valgdagen. Det kreves imidlertid ikke at velgeren må dokumentere at han eller hun ikke har anledning til å forhåndsstemme på valgdagen. Velgeren må selv sørge for å stemme så tidlig at stemmegivningen kommer frem til valgstyret innen valgdagen kl. 21. Åpningstiden ved mottak av forhåndsstemmegivning har tradisjonelt fulgt kommunens åpningstid.
Valgloven og valgforskriften stiller enkelte krav til de lokalene som skal benyttes til forhåndsstemmegivningen. Lokalene skal både være egnet for stemmemottak og de skal være tilgjengelige for velgerne (universell utforming. Valglokalenes tilgjengelighet vil blant annet bero på geografisk plassering i kommunen, parkeringsmuligheter eller busstopp nær valglokalet, om det er trafikknutepunkt, sted der mange ferdes og lignende.
Forhåndsstemmegivning utenriks kan enten skje i overvær av offisiell stemmemottaker eller som brevstemmegivning. Forhåndsstemmegivning i overvær av stemmemottaker foregår
På valgdagen
Stemmegivningen mandag kan ikke i noe tilfelle foregå senere enn kl. 21.00. Forøvrig inneholder ikke valgloven bestemmelser som regulerer stemmetiden.
Alle velgere som møter opp i valglokalet skal som utgangspunkt få avgi stemme. Velgere som er ukjent for stemmemottaker og som ikke kan legitimere seg, henvises til å komme tilbake med legitimasjon.
Godkjenning av valget
Ved kommunestyre- og fylkestingsvalg er det henholdsvis kommunene og fylkeskommunene som står for vurderingen av valgets gyldighet. I det første konstituerende møtet tar kommunestyret og fylkestinget stilling til om valget er gyldig. Valgstyrets og fylkesvalgstyrets møtebøker er grunnlaget for valgstyrets og fylkesvalgstyrets innstilling og således kommunestyrets og fylkestingets beslutning. Valget skal kjennes ugyldig hvis det er begått feil som har betydning for mandatfordelingen mellom listene, og som det ikke er mulig å rette på andre måter enn ved å avholde omvalg.
Klage
Alle med stemmerett har klagerett, jf. valgloven § 13-1 og § 13-2. Dette gjelder både ved stortingsvalg og ved kommunestyrevalg/fylkestingsvalg. Ved kommunestyrevalg har man klagerett i den kommunen man er manntallsført, ved stortingsvalg og fylkestingsvalg i det fylket man er manntallsført.
Man kan klage over «forhold i forbindelse med forberedelsen og gjennomføringen av valget». Dette betyr at man i prinsippet kan klage over alle typer forhold. Det er ingen begrensninger ut over at forholdet må knytte seg til forberedelsene og gjennomføringen av valget på en eller annen måte. Det er ikke krav om at det for eksempel dreier seg om et enkeltvedtak.
Valgloven § 13 fjerde ledd regulerer hvem som behandler klager ved stortingsvalg. Stortinget er klageinstans når det gjelder klager om stemmerett og retten til å avgi stemme. Riksvalgstyret skal avgi uttalelse til Stortinget om klagesakene. Øvrige klager behandles av riksvalgstyret. Riksvalgstyret sender sine vedtak i klagesaker til Stortinget.
Departementet er klageinstans for klager over kommunestyrevalg og fylkestingsvalg. Vedtakene departementet treffer i klagesaker er endelige og kan ikke bringes inn for domstolene til overprøving.
Valgobservasjon
Norge er, som medlemsstat i blant annet FN, Europarådet og OSSE, gjennom ulike internasjonale dokumenter forpliktet både til å invitere og ta i mot nasjonale internasjonale valgobservatør. Rammeverket er blant annet FNs konvensjon om sivile og politiske rettigheter, Den europeiske menneskerettighetskonvensjonen (EMK), OSSEs Københavndokument fra 1990 og OSSEs Sikkerhetspakt for Europa fra 1999 (Charter for European Security).
En av de viktigste internasjonale bestemmelsene når det gjelder valgobservasjon er artikkel 8 i det såkalte København-dokumentet fra 1990. Dette dokumentet ble vedtatt på en konferanse mellom utenriksministrene i deltakerlandene i OSSE den 5. juni 1990 i København. I dokumentet slås det fast prinsipper som beskyttelse og styrking av menneskerettigheter og grunnleggende friheter som viktige mål for demokratiske stater. I henhold til art. 8 er OSSE-stater forpliktet til å ta imot valgobservatører fra andre medlemsland – private institusjoner og organisasjoner, internasjonale og nasjonale, i tillegg til at de også aktivt skal ta initiativ til valgobservasjon. Disse forpliktelsene om valgobservasjon er senere gjentatt i ulike internasjonale dokumenter.
Stefan Edberg
Stefan Edberg (født 19. januar 1966 i Västervik) er en svensk tidligere tennisspiller.
Han toppet ATP-rankingen i 72 uker, fra 13. august 1990 til 4. oktober 1992. Han vant Wimbledon-turneringen to ganger, i 1988 og 1990. i 1990 ble han tildelt Svenska Dagbladets gullmedalje.
Ragnhild Lund
Ragnhild Lund (født 7. juni 1951) er professor emerita i geografi ved NTNU i Trondheim. Hun har særlige forskningsinteresser innenfor utviklingsteori og metode, kjønn og utvikling, tvungen migrasjon/krig og konflikt/fordriving, lokal samfunnsplanlegging og mobilisering samt barneforskning.
Utdannelse og karriere
Lund fikk graden cand. philol. ved Universitetet i Bergen i 1979 med avhandlingen Prosperity through Mahaweli - Women’s Working and Living Conditions in a Settlement Area.
I 1994 ble hun dr. polit. ved Universitetet i Trondheim med avhandlingen Gender, Place and Social Change: Towards a Geography Sensitive to Gender, Place and Social Change (vol. 1) and Gender and Place: Examples from Two Case Studies (vol. 2). Lund har vært tilknyttet NTNU (frem til 1996: Universitetet i Trondheim) fra 1980, først som stipendiat, deretter førsteamanuensis og fra 1994 som professor ved Institutt for geografi. I perioden 1993–1995 hadde hun permisjon for å arbeide som Associate Professor ved Asian Institute of Technology i Bangkok.
Større forskningsprosjekter (utvalg)
Lund har deltatt i, og vært leder for, flere store, internasjonale forskningsprosjekter. Et utvalg av de nyeste prosjektene er listet opp nedenfor:
Æresbevisninger
Lund er blitt utnevnt til Honorary Visiting Professor ved følgende universiteter og forskningsinstitusjoner: Asian Institute of Technology, Bangkok (2002–); Post-war Reconstruction Unit, York University (1999); Human Development Foundation, Odisha, India (2007–2012); Centurion University, Bhubaneswar, Odisha, India (2016–2020).
I 2011 ble hun tildelt NTNUs Internasjonaliseringspris, som tildeles en ansatt som gjennom sin vitenskapelige virksomhet, undervisning og/eller forskning har bidratt til å gjøre NTNU internasjonalt fremragende.
Mingshan (Ya’an)
Mingshan (kinesisk: 名山县; pinyin:  Míngshān Xiàn) er et fylke i provinsen Sichuan i Folkerepublikken Kina. Det er understilt byprefekturet Ya'an.
Befolkningen var i 1999 på 258.470.
Lakrismjelt
Lakrismjelt (latin: Astragalus glycyphyllos) er en plante i mjeltslekten, som tilhører erteblomstfamilien (Fabaceae). Den er 40-120 cm høy/lang, og delvis krypende. Stengelen er sikksakkbøyd, og planten har karakteristiske, store og grønne belger. De gule blomstene blomstrer i juni-juli.
Drost
Drost var en embedsmann i middelalderen som i de nordiske land, i Slesvig hertugdømme og i flere tyske land, var den øverste av kongens rådgivere, og noen ganger også hans stedfortreder. Drosten kunne kontrollere regnskaper og avsi dommer på hans vegne.
I Danmark opphørte embedet ved Henning Podebusks død omkring 1388, og ble under Erik av Pommern i Danmark-Norge erstattet av Rikshovmesterembedet på 1400-tallet.
Lakrismjelt
Klasen av skittengule blomster har 10-20 kroner, og begerbladene har noen smale og korte tenner som ligger langs kronbladene. Belgene er det absolutt mest karakteristiske på planten, de er 3-6 cm lange, klargrønne og bøyde, og har to rom som er atskilt langs skulpen.
Lakrismjelt og gulmjelt (Astragalus frigidus) er svært like, begge har brede og eggrunde, mellomgrønne blader og gule blomsterklaser. Forskjellen er derimot at lakrismjelt har lange, krypende sikksakk-stengler, og at belgene til lakrismjelt er større, oppadpekende, og har to frørom i stedet for bare ett. Gulmjelt er dessuten aldri greinete, slik lakrismjelt oftest er.
Utbredelse
Lakrismjelt vokser i solvarm og steinete, næringsrik jord. Den trives i skogbryn, spredte steinurer, utkanten av hogstfelt, veikanter, bakker og i havneområder.
Den er utbredt i Sør-Norge langs kysten og innover dalstrøkene ned til Kristiansand, samt med mindre populasjoner på hele Jæren, i Sogn, Nordfjord, Romsdal, og Nord-Trøndelag.
MS «SuperSpeed 1»
MS «SuperSpeed 1» er et skip i eie av Color Line som trafikkerer strekningen Kristiansand–Hirtshals. Skipet hører til Superspeed-klassen.
Lakrismjelt
Utbredelse
I Norden lever den i hele Danmark unntatt Vest-Jylland, i Sverige nord til Medelpad (Bottenhavet), men ikke i kyststrøkene av Øst-Sverige. I Finland er det bare gjort helt spredte funn i sørvest langs kysten.
MS «SuperSpeed 1»
Skipet ble bygd av Aker Yards i Raumo i Finland i 2007. Skipet ble døpt i Kristiansand 12. mars, og hadde sin jomfrutur 13. mars 2008. Skipet erstattet MS «Christian IV» og FF «Silvia Ana» som trafikkerte strekingen tidligere. Overfarten mellom Kristiansand og Hirtshals tar 3 timer og 15 minutter. Denne ferjestrekingen er en del av E 39. Et tilsvarende skip, MS «SuperSpeed 2», ble i juni 2008, satt inn på ruten Larvik – Hirtshals.
«SuperSpeed 1» trafikkerer i 2021 strekningen Kristiansand-Hirtshals.
Christiansborg Rundt
Christiansborg Rundt er en svømmebegivenhet i København, arrangert av Dansk Svømmeunion. Christiansborg Rundt ble arrangert første gang i 2006 og er Danmarks største mosjonssvømmearrangement i åpent vann. Det svømmes en gang rundt i kanalene rundt Christiansborg, med start og slutt i Frederiksholms Kanal. I 2009 var det mer enn 1,000 deltagere.
I begynnelsen var ruten 1,900 m lang, men ble senere utvidet til 2,000 m. I 2008 ble det avholdt Danmarksmesterskap i 10 km åpent vann svømming, samtidig med mosjonsdelen av Christiansborg Rundt. DM-deltagerne skulle således svømme turen rundt fem ganger. I 2009 ble arrangementet utvidet med en avdeling av FINAs World Cup i 10 km åpent vann svømming. Ved arrangementet i 2010 ble det innført en 4x500 m lagkonkurranse.
Historie
Christiansborg Rundt ble avholdt første gang i 2006. Arrangementet var opprinnelig planlagt å finne sted den 12. august, men på grunn av en stor forekomst av alger i kanalene måtte arrangementet utsettes en uke. Det var i første omgang 400 påmeldte, men på grunn av den endrede datoen måtte mange melde fra. I alt var det 256 som gjennomførte den 1,900 meter lange svømmeturen. I 2007 stilte om lag 500 svømmere til start. Arrangementet ble dette året utvidet med firemannsstafetter, og i alt fem lag stilte opp til stafett.
I 2008 ble ruten justert med bøyer, slik at ruten ble forlenget med 100 m til 2,000 m. Dette skyldtes at Dansk Svømmeunion valgte å legge DM i 10 km åpent vann-svømming samtidig med Christiansborg Rundt. Med en rute på 2,000 m skulle DM-deltagerne således ut på 5 omganger. I 2010 ble startområdet flyttet fra Frederiksholms Kanal og ut i havnen like ved Den sorte diamant. Dette betød at det kunne starte flere svømmere samtidig, og arrangementet kunne utvides til å omfatte flere deltagere.
Hvert år siden det første Christiansborg Rundt har det vært flere deltagere enn året før. I 2011 ble Christiansborg Rundt avlyst på grunn av et uvær tidlig om morgenen på dagen for arrangementet, som medførte overløp fra kloakker og E.Coli i vannet.
Svømmingen
Det startes fra en plattform som er lagt ut i vannet. Svømmerne er delt opp i heat, som er grupper av 20-25 svømmere som starter samtidig. Svømmerne i mosjonsheatene hopper ned i vannet og holder fast i plattformen før starten går. Konkurranaeheatene, som går av stabelen sist på dagen og er forbeholdt de formodet hurtigste svømmerne, starter med et spring fra plattformen. Alle svømmere får utlevert en badehette med navn og strekkode på, som de skal ha på under svømmingen. Alle svømmere i samme heat har samme farve på badehetten.
Tidtaging
De første gangene det ble avholdt Christiansborg Rundt ble tidtagingen foretatt med en strekkodeleser av strekkoder som var klistret på svømmernes badehetter. Fra 2010 er det innført et nytt tidtagingssystem hvor svømmerne har et borrelåsarmbånd med en chip rundt håndleddet. Tiden registreres når svømmerne berører en plate i mål.
Ruten
Svømmeturen har start og mål i Frederiksholms Kanal. Fra startområdet går turen ut i havnen, forbi Den sorte diamant, hvoretter det svømmes inn i kanalene igjen rett etter Knippelsbro. Deretter går turen forbi Børsen, Højbro Plads og Gammel Strand og det avsluttes i Frederiksholms Kanal. I 2010 er startstedet flyttet fra Frederiksholm Kanal og ut i havnen ved Den sorte diamant.
Krüger-stafetten
I stafetten stilles det med et lag på fire personer som hver svømmer 500 m. Første svømmer starter ved Den sorte diamant og det skiftes ved Nationalbanken, Gammel Strand og i Frederiksholms Kanal. Et silikonarmbånd fungerer som depeche og skal gis videre fra svømmer til svømmer.
Sikkerhet
Langs med ruten er det livreddere i båter og på redningsflåter som følger svømmerne og kan assistere dem hvis det blir problemer underveis. Det er også alltid leger til stede. I 2009 var det mange brennmaneter i kanalene og mange svømmere ble brent.
FINA 10K Marathon Swimming World Cup
I 2009 ble det på dagen for Christiansborg Rundt i tillegg avholdt World Cup i 10 km åpent vann-svømming. Det var første gang det ble avholdt et offisielt FINA-arrangement i Danmark. Ved arrangementet deltok 13 herrer og 14 kvinner fra 10 forskjellige land. For å svømme 10 km skulle svømmerne fem ganger rundt Christiansborg. Hos herrene vant tyske Thomas Lurz, mens det var brasilianske Poliana Okimoto som vant for damene. I alt var det seks danske deltagere, tre damer og tre herrer. Best plasserte dansker ble Mathilde Riis Sørensen, som endte på en 7.-plass. Hos herrene var det Flemming Sørensen som oppnådde høyeste plassering, han endte som nummer 10. Det var tre svømmere som måtte avbryte, blant annet den danske VM-deltageren Julie Hjorth-Hansen som ble for avkjølet underveis.
Mesterligaen 2007/2008 gruppe D
Kampene i gruppe D av Mesterligaen 2007/2008s gruppespill startet 18. september og ble avsluttet 4. desember. Gruppens deltakere var italienske Milan fra seedingnivå 1, portugisiske Benfica fra seedingnivå 2, skotske Celtic fra seedingnivå 3 og ukrainske Sjakhtar Donetsk fra seedingnivå 4. Milan og Celtic gikk videre til åttendedelsfinale, mens Benfica gikk inn i UEFA-cupens 3. runde. Sjakhtar Donetsk, som hadde mulighet til å gå videre før siste kampen i gruppespillet, havnet på sisteplass etter det avgjørende 2-1 tapet i siste runde mot Benfica.
Kampfakta gruppe D, Mesterligaen 2007/2008
2. runde
3. runde
4. runde
5. runde
6. runde
Romernes konge
Tittelen Romernes konge (latin: Rex Romanorum) – ikke til forveksling med de mytiske konger av Rom – ble benyttet av de tysk-romerske keiserne etter at de hadde blitt bekreftet som keisere, men før de hadde blitt kronet av paven.
Den ble også brukt som tittel for en arving til keisertronen som ble valgt mens keiseren fremdeles levet.
Etter kroningen som hellig romersk keiser (og noen ganger før det) ble tittelen erstattet med det keiserlige semper Augustus («alltid Augustus», eller «alltid majestetisk», «alltid opphøyet», «alltid større», fra lat. augere).
Ikke alle som ble valgt til konge av romerne ble kronet til keiser.
Konge av romerne var også tittelen frankerne ga til Syagrius, en romersk general som styrte det nordlige Gallia i det sene 5. århundre
Toshio Irie
Toshio Irie (født 5. november 1911 i Osaka, død 8. mai 1974) var en japansk svømmer som deltok i de olympiske leker 1932 i Los Angeles.
Irie vant en olympisk sølvmedalje i svømming under OL 1932 i Los Angeles. Han kom på andreplass på 100 meter rygg bak sin landsmann Masaji Kiyokawa.
Liste over Dominicas presidenter
Liste over Dominicas presidenter omfatter statsoverhodene i Dominica fra landet ble en selvstendig republikk i 1978.
Fylkesvei 6582
Fylkesvei 6582 (Fv6582) går mellom Valdøyan og Lundamo i Melhus kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 674 (Sør-Trøndelag).
Cauchy-følge
En Cauchy-følge eller en fundamentalfølge er en følge av elementer i et metrisk rom der avstanden mellom to vilkårlige elementer gradvis blir mindre og mindre jo lenger ut i følgen de to elementene befinner seg. Velger en et vilkårlig positivt tall kan en alltid finne to elementer i følgen slik av avstanden mellom disse elementene er mindre enn det valgte tallet.
Navnet har følgene fått etter matematikeren Augustin Louis Cauchy, og begrepet «Cauchy-følge» (Cauchy sequence) ble første gang kjent brukt i 1906.
Cauchy-følger spiller en svært viktig rolle i studiet av konvergens for følger, blant annet fordi de gjør det mulig å studere konvergens uten å ha kjennskap til grenseverdien som følgene konvergerer mot. I et komplett metrisk rom vil en Cauchy-følge alltid være konvergent, og omvendt. Dette gjelder for eksempel for Cauchy-følger av reelle tall, såkalte tallfølger.
Formell definisjon
La S være et metrisk rom utstyrt med metrikken d. En følge \{x_n\} av elementer i S er en Cauchy-følge dersom det for enhver  eksisterer et naturlig tall N slik at
For et metrisk rom som består av reelle tal bruker en vanligvis metrikken
Komplette metriske rom
Et metrisk rom S sies å være komplett dersom en hver Cauchy-følge konvergerer mot et element som også ligger i S.
Mengden av reelle tall R er et eksempel på et komplett metrisk rom. Det er derimot ikke mengden av rasjonale tall Q, dvs tall som kan skrives som en brøk. I Q er det mulig å konstruere Cauchy-følger som konvergerer mot en grense som ikke selv er et rasjonalt tall. Ett eksempel er gitt i det følgende:
Alle elementene er rasjonale, men følgen konvergerer mot kvadratroten av to, som er et irrasjonalt tall.
Cauchy-kriteriet
Cauchy-kriteriet for en følge av reelle tall sier at følgen er konvergent hvis og bare hvis følgen er en Cauchy-følge.
1309 Hyperborea
1309 Hyperborea er en asteroide i det ytre av hovedbeltet. Den ble oppdaget 11. oktober 1931 av Grigoriy N. Neujmin ved Krim-observatoriet i Simeiz på Krimhalvøya.
Bånkall gård
Bånkall gård er en historisk gård og ligger i Bydel Grorud mellom Romsås og Vestli. De tidligste kjente kilder på bosetning på Bånkall er Biskop Eysteins jordebok fra 1396.
Bånkall gård var skysstasjon på Trondheimsveien i perioden 1836 til 1846. Gården hadde da åtte hester og fire reservehester. Tidlige skrifter viser at gården var et møtested for handel mellom varetransport langs veien og oppkjøpere som reiste ut til Bånkall fra byen. Fra 1846 var gården hvilestue fram til Trondheimsveien endret trasé rundt 1860.
Etymologi
Bånnkall omtales i Biskop Eysteins jordebok som Barna Karls Rudi, eller Barnakarlsrud, i betydningen rydningen til mann med mange barn. Siden har navnet endret form til dagens Bånkall. Navneendingen rud viser til at dette var en nyrydningsgård, altså gården ryddet av en mann med mange barn.
Vidarshov
Vidarshov er en gård i Hamar kommune. I før-kristen tid var gården, som navnet antyder, et hov. På stedet er det funnet et sammenhengende felt med omtrent 25 gravhauger av ulik størrelse og fasong. Nordvest for gårdstunet ligger en av de største gravhaugene på Hedmarken, Teahaugen, med en diameter på ca. 30 meter og en høyde på 5 meter. Det er blitt gravd ut tuften av et langhus fra perioden 200-400 e.Kr. på gården, men sporene av dette er ikke synlig i dag. Det lå i åkeren på høydedraget mellom Teahaugen og det store gravfeltet.
Bananbåt
Bananbåt er tradisjonelt en type fruktbåt. Begrepet er brukt om båter som gikk i fast trafikk mellom bananproduserende land i Syd-Amerika og Mellom-Amerika og europeiske havner med bananmodnerier. Sangen «Når det kommer en båt med bananer» ble en populær sang i Norge etter andre verdenskrig.
Ordet bananbåt har fra 1980-tallet fått en ny betydning som en bananlignende farkost som brukes til vannsportsaktiviteter. To til ti personer sitter over skrevs på bananbåten mens den trekkes av en hurtiggående motorbåt. Dette er en aktivitet som bedrives på en del typiske feriedestinasjoner.
FC Vaduz
Fußball Club Vaduz er en fotballklubb fra Vaduz i Liechtenstein. Klubbens hjemmebane er Rheinpark Stadion i Vaduz.
FC Vaduz er Liechtensteins beste fotballag og landets eneste profesjonelle fotballklubb. I likhet med de andre fotballagene i Liechtenstein, spiller FC Vaduz i den sveitsiske serien. Våren 2004 og 2005 spilte klubben kvalifisering om opprykk til den øverste divisjonen i Sveits, men tapte begge gangene. Våren 2008 kom laget på førsteplass i den nest øverste divisjonen, og sikret seg dermed spill i Axpo Super League som det første laget fra Liechtenstein gjennom historien. Vaduz rykket imidlertid rett ned igjen etter tiende og siste plass sesongen 2008/09.
Klubben har vunnet Liechtensteins fotballcup 38 ganger. De har vunnet alle cupmesterskapene siden 1998.
Historie
FC Vaduz ble stiftet 14. februar 1932 og har spilt i den sveitsiske serien siden 1933.
Vaduz tapte den første liechtensteinske cupfinalen i 1946 (1-3 mot FC Triesen), men vant sitt første cupmesterskap i 1949 (2-1 over FC Triesen). Da Liechtenstein i 1992 fikk lov til å delta med lag i europacupene, ble FC Vaduz landets første deltaker i Cupvinnercupen. FC Vaduz tapte hele 0–5 og 1–7 mot FK Tsjornomorets Odesa i kvalifiseringsrunden. I 1999 spilte FC Vaduz mot Bodø/Glimt i UEFA-cupen. Bodø/Glimt vant 1–0 og 2–1 i kvalifiseringsrunden.
Otto Truchsess von Waldburg
Otto Truchsess von Waldburg  (født 26. februar 1514 på borgen Scheer ved Sigmaringen i Hohenzollern-Sigmaringen, død 2. april 1573 i Roma) var en av den katolske kirkes kardinaler. Han var biskop av Augsburg i Bayern fra 1543.
Han ble kreert til kardinal av pave Paul III den 19. desember 1544, med Santa Balbina som tittelkirke. Han ble senere overført til tittelkirkene Santa Sabina og så Santa Maria in Trastevere, og ble til sist kardinalbiskop av Sabina.
Kentaro Kawatsu
Kentaro Kawatsu (født 26. september 1914 i Hiroshima, død 23. mars 1970) var en japansk svømmer som deltok i de olympiske leker 1932 i Los Angeles.
Kawatsu vant en olympisk bronsemedalje i svømming i OL 1932 i Los Angeles. Han kom på tredjeplass på 100 meter rygg bak sine landsmenn Masaji Kiyokawa og Toshio Irie.
Kawatsu begikk selvmord ved å sette fyr på seg selv.
Årungen
Årungen er en innsjø i Ås og Frogn kommuner i Viken. Vannets areal er 1,17 km² og det ligger 34 meter over havet.
Tilsiget kommer fra Østensjøvannet og flere mindre bekker. Utløpet er Årungselva nordover til Bunnefjorden. På østsiden av vannet ved Syverrud er adkomsten til Årungen Rostadion riksanlegg. Sør for dette er østsiden tilrettelagt med turstier og rasteplasser.
Førsteleddet i navnet kommer antakelig av norrønt ǫlr, 'or', og Årungen betyr i så fall 'sjøen der det vokser or omkring'.
Vannet er grunt og næringsrikt, og tilsig fra landbruket gir høy risiko for oppblomstring av giftige blågrønnalger. Sjøen er likevel fiskerik, med gjedde, abbor, mort og ål, og det gjøres stadig forsøk på å bedre vannkvaliteten. Våtmarksområdet i sydenden er også viktig for dyre- og plantelivet, med flere rødlistede arter.
Idrett
Ås IL arrangerer hver høst løpet Årungen Rundt.
Collin (slekt)
Collin er navnet på en norsk slekt med røtter i den danske byen Kolding. Medlemmer av familien har innehatt flere betydningsfulle stillinger i Norge. På 17- og 1800-tallet var familien en sentral del i Trondheims handels- og embetsmiljø.
Den første Collin i Norge var bergassessor og kommersinspektør Jens Hanssen Collin (1651–1708.) Han flyttet til Trondheim som ung, og ble stamfar til slekten Collin i Norge. Jens Hanssen Collin slo seg raskt ned som en dyktig handelsmann, og hans familie ble snart en del av Trondheims overklasse. På denne tiden var Angell, Horneman og Collin de rådende familiene i byen.
Collin-krypten
I likhet med mange andre geistlige familier på 1700-tallet hadde Collin-familien eget gravkammer. Dette gravkammeret var plassert i krypten under Vår Frue kirke i Trondheim. Krypten var svært forseggjort, og med sine 34 kister var det den største familiekrypten i Trondheim.
Slektsvåpen
Innvandreren Jens Hansen Collin førte et våpenskjold med i rødt et grønt palmetre under en gull sol. Fra midten av 1700-tallet er slektsvåpenet i rødt skjold en sølv palme, som hjelmtegn en sølv palme og som skjoldholder en naturfarget villmann med senket klubbe. Slektsmedlemmer har også brukt våpen i segl med et løvtre i stedet for palmen eller med en vind som blåser på palmen.
Ugolino di Nerio
Ugolino di Nerio (født ca. 1280 i Siena, død 1349 sannsynligvis også i Siena) var en italiensk maler som arbeidet i sin hjemby Siena og i Firenze mellom 1317 og 1327.
Han var en tilhenger av Duccio di Buoninsegna og flere av Nerio scener er tydelig inspirert av Buoninsegnas Maestà. Han var en ledende mester som bidro til å spre sienamaleriene til Firenze ved at han fikk oppdragene med å male i de to hovedkirkene der, Santa Maria Novella og Santa Croce.
Biografi og arbeider
Han steg fram som en uavhengig mester omkring 1315, med noen tidlige malerier som Madonna Contini Bonaccossi i Palazzo Pitti, i en stil knyttet til Duccio, men fra ca. 1320 vokste en distinkt moden stil fram, spirituell og elegant. Hans valg av lysere farger er kanskje påvirket av Simone Martini. Alterstykkene for Santa Croce var det viktigste oppdraget i en serie arbeider som fransiskanerne ga ham; minst deler av åtte polyptyker finnes fortsatt. Andre viktige polyptyker er i Cleveland Museum of Art og i Clark Art Institute, Williamstown, Massachusetts. Hans mest kjente Madonna er i Chiesa della Misericordia, San Casciano i Val di Pesa og der er ett i Louvre (illustrert over).
Ifølge Vasari døde Nerio i Siena.
Kunståret 1240
Kunståret 1240 er en oversikt over hendelser, fødte og avdøde kunstnerpersonligheter i 1240.
Dødsfall
…
1310 Villigera
1310 Villigera er en Mars-kryssende asteroide. Den ble oppdaget 28. februar 1932 av Friedrich Karl Arnold Schwassmann ved Hamburger Sternwarte i Bergedorf i Hamburg.
Madrigal
Madrigal er opprinnelig en italiensk betegnelse for korte, kunstferdige dikt med strofer på tre eller fire verselinjer. Diktformen var lite utbredt utenfor de romanske språk.
Det finnes flere teorier for navnet madrigal:
Trecento-madrigalen
Trecento-madrigalen stammer fra midten av det 14. århundre. Her er ofte kjærlighet og erotikk tema, og også bilder fra naturen. Teksten er enkelt oppbygd av terzetti, vers med tre linjer, og coppia, ritornell (refreng) med to linjer. Melodien følger teksten, først i perioden tostemt, senere trestemt, med en svært virtuos og koloraturaktig overstemme og enkel støttende understemme. I terzettien begynner og slutter hver linje med en melisme – en lang melodi på en enkelt stavelse. Terzettien hadde hele tiden samme melodi, coppiaen stadig en ny melodi, gjerne i en danseaktig tre-takt og vesentlig kortere enn terzettien.
Acmaeops
Acmaeops (her behandlet i vid forstand) er en gruppe (slekt eller gruppe av slekter, avhengig av hvilken klassifikasjon man legger til grunn) av biller som tilhører gruppen blomsterbukker i familien trebukker (Cerambycidae). Fem arter forekommer i Norge, men ingen av dem er vanlige. Larvene lever under barken på døde trær.
Utseende
Små til middelsstore (6–12 mm), forholdsvis tettbygde, mest brune eller svarte trebukker. Hodet og pronotum er mye smalere enn dekkvingene, som har markerte, rettvinklede skuldre. Antennene er svarte og rundt halvparten så lange som kroppen. Pronotum er sterkt hvelvet, med rundede sider. Beina er forholdsvis lange og svarte.
Levevis
Larvene lever under løs bark på døde trær, fire av de norske artene på gran og furu, mens Dinoptera collaris lever på løvtrær. Trær som er drept av skogbranner synes å være spesielt velegnet for disse artene. De fleste av artene besøker gjerne blomster, men ikke alle.
Truede arter
Ingen av disse artene er særlig vanlige, og noen er ganske sjeldne i Norge. Som mange andre trebukker er de avhengige av døde trær og forsvinner dersom disse blir sjeldne på grunn av moderne skogbruk.
Systematisk inndeling
Inndelingen følger Danilevsky (2006).
Ollantaytambo
Ollantaytambo er en landsby og et arkeologisk sted fra Inkariket i det sørlige Peru. Den befinner seg i en høyde av 2 792 moh, rundt 60 km nordvest for Cusco, på veien opp mot Machu Picchu. Landsbyen er administrasjonssentrum i distriktet Ollantaytambo i provinsen Urubamba.
Ollantaytambo ble oppført av herskeren Pachacuti på midten av 1400-tallet. Byen ble betydelig ombygd i kolonitida, men har følger fremdeles den opprinnelige byplanen. Flere byggverk rundt byen ligger i ruiner og er populære turistmål. Den mest iøynefallende konstruksjonen er de store terrassene som ble brukt til jordbruk.
Sør-Korea under Sommer-OL 1976
Sør-Korea under Sommer-OL 1976. Femti sportsutøvere fra Sør-Korea deltok i fem sporter under Sommer-OL 1976 i Montréal. Sør-Korea kom på 19.-plass med en gull-, en sølv- og fire bronse.
1311 Knopfia
1311 Knopfia er en hovedbelteasteroide. Den ble oppdaget 24. mars 1933 av Karl Wilhelm Reinmuth ved Landessternwarte Heidelberg-Königstuhl i Heidelberg.
Åsane Fotball
Åsane Fotball (stiftet 4. november 1971) er en toppfotballdelen av Åsane Allianseidrettslag som er fra bydelen Åsane i Bergen. A-laget for menn spiller i OBOS-ligaen etter opprykket fra 2. divisjon, i 2019.
Spillerstall
Oppdatert 8. august 2023.
Historikk
Grønt markerer opprykk, mens rødt er nedrykk.
Flest seriekamper
Flest seriekamper pr 1.1.2023
EM i ishockey for menn 1922
EM i ishockey for menn 1922 var det sjuende europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble arrangert i Sveits for andre gang og kampene ble spilt i St. Moritz fra 25. til 16. mars 1922. Tre lag deltok og det ble spilt en enkeltserie der alle lagene møttes en gang. Sverige var regjerende europamestere.
Tsjekkoslovakia vant sin første EM-tittel (tredje hvis man medregner Böhmens to titler), Sverige tok sølv og Sveits bronse.
Tilmeldte lag
Tre lag deltok i turneringen.
Turneringsformat
Spilletiden var to perioder à 20 minutter. Ved uavgjort etter ordinær tid kunne kampen forlenges med to perioder à 5 minutters overtid inntil det forelå en avgjørelse.
Dommere
Dommerne under turneringen ble nominert av representanter fra de deltakende lagene. Karel Hartmann var en av spillerne på det tsjekkoslovakiske laget mens canadieren Edward Pitblado studerte ved University of Oxford på et Rhodes-stipend.
Sluttplassering
Turneringens sluttplassering:
Toppscorere
Kilde: Ice-Hockey-Stat.com
Franz Wilhelm von Spiegel
Friherre Franz Wilhelm von Spiegel fra Desenberg (født 8. januar 1873 på Schloss Canstein ved Marsberg, død 6. august 1815 samme sted) var en westfalisk adelig, tilhenger av opplysningstiden, embedsmann og minister for de Kurkölniske statene. Von Spiegel var Landdrost i hertugdømmet Westfalen og senere kurfyrstelig minister i Bonn.
Albert Schwartz
Albert L. Schwartz (født 18. desember 1908, død 7. desember 1986) var en amerikansk svømmer som deltok i de olympiske leker 1932 i Los Angeles.
Schwartz vant en olympisk bronsemedalje i svømming under OL 1932 i Los Angeles. Han kom på tredjeplass på 100 meter fri bak de japanske svømmerne Yasuji Miyazaki og Tatsugo Kawaishi.
Terry Goodkind
Følgende bøker er utgitt (på engelsk):
Goodkinds arbeid var sterkt påvirket av Ayn Rands objektivisme.
Gulmjelt
Gulmjelt (latin: Astragalus frigidus) er en plante i mjeltslekten, som tilhører erteblomstfamilien (Fabaceae). Den er 10-40 cm høy, og med oppreist, ugreinet og kraftig stengel. Planten mangler klengetråder. De gule blomstene blomstrer i juli-august, og planten er ganske sjelden i Norge.
Klasen av skittengule eller mellomgule blomster har 5-20 kroner, og begerbladene har noen smale, korte tenner eller hår og rødlig skjær ytterst. Kronbladene er 12-15 mm lange, gule og skittengule eller hvit-gule innerst mot begerbladet.
Belgen er litt hengende, og har 1 frørom.
Utbredelse
Gulmjelt vokser i fuktig, kalkholdig jord. Den trives i fjellet og innlandet, i steinurer, kildedrag og bekkekanter, men går også ut til strandkrattet ved kysten lengst nord i Norge.
Torshov gård
Torshov er en gård i Ridabu i Hamar kommune. Navnet tyder på at stedet kan ha vært et hov i før-kristen tid, antagelig for den norrøne guden Tor. Ordet «hov» går igjen i mange stedsnavn i Norge og knyttes gjerne til offerplasser.
Fjøset på Torshov er bygget i 1798 av Anders Nilsen Steen som arvet gården etter sin onkel Halvor Steen samme år. Utformingen på fjøset er inspirert av Anders Nilsen Steens reiser med seilskute. Han var seilskuteskipper og seilte på Nederland, Frankrike og England, og Steen-Fjøset på Torshov er det eneste av sitt slag i Norge.
Det karakteristiske klokketårnet er et påbygg fra 1808. Urverket er konstruert av arkitekten Abraham Pihl. Han var prost i Vang kirke og Norges første offentlig ansatte astronom.
Kunståret 1241
Kunståret 1241 er en oversikt over hendelser, fødte og avdøde kunstnerpersonligheter i 1241.
Grev Wedels gate (Tønsberg)
Grev Wedels gate (1-17, 2-12) er en 300 meter lang gate i Tønsberg sentrum. Den går fra Hvalenkrysset ved Stoltenbergparken til Farmannsveien.
Torshov gård
Etymologi
Uttales; tå’rrsù. Torseg 1520, Torsogh 1578, Torshoug 1723.
Grev Wedels gate (Tønsberg)
Gaten er oppkalt etter grev Herman Wedel-Jarlsberg (1779-1840), og fikk sitt navn i 1882.
Kunståret 1241
Dødsfall
…
Torshov gård
Etymologi
Rygh forklarer dette om gårdsnavnet:” Thorshof, Torstempelet,
Kunståret 1241
Dødsfall
1241 in art
Torshov gård
Etymologi
Diftongene var en karakterisk målmerke i gammalnorsk og skriftspråk i dag.
I gammalnorsk var diftong au, ey og ei. I Hedemarksmål har diftong fra gn. holdt seg av au, og ei som for eksempel au; stør (staur, mør (maur), og ei til e; sten (stein)
ben (bein) Framfor g og bak h blir a og g stum; slik at haug uttales bare med u, som er et haleheng fra gn. Dette ser vi i gårdsnavnene Nashaug hvor uttalen er; na`sù, og Aloug blir a`lú, Gierloug blir jæ`lú. Torshov og Vidarshov er opprinnelig er skrevet Torshaug og Vidarhaug, i Vangsmålet har uttalen holdt seg til tå’rrsù og vḯ rsú i motsetning til skriftspråket.
Prof. J. Sahlgren har i Fataburen Kulturhistorisk tidskrift :114 1919 uttalt at Torshov uttales med en slags å-lyd som går tilbake til gammelt kort o, gudenavnet Tor har lang o. Derfor hevder han at stedsnavn med denne uttalen neppe har noen samband med guden Tor
Uttalelsen av førsteleddet i Torshov tårr svarer til gn. ''þórr” dunder, slå”, gda. thõr, gsv, þõrr har egentlig har betydd “dunder, slå, drønn, bråk,”'' av indogerm. tén “drønn, larm”, etymologisk sett av samme verbalrot indogerm. stén “stønne”. Før vi går videre på dette tema skal vi se hva Erik Moltke skriver i sin bok om “Runerne i; Danmark og deres opprinnelse;” Til indhugning af runer i sten brugte man som regel, en tung (kortskaftet) spishammer hvis pikhugning er tydleligt bevart i flere indskrifter …”.
På mange runeinnskrifter er runeraden avsluttet med en hammer, denne hammeren har blitt holdt av runeforskere for guden Tors hammer Mjølner. Moltke sier videre:
''” Mærkelig er den langskaftede hammer på den unge Hanninge-stenen. Man gør derfor nok rigtigere i at opfatte hammeren som et stykke smedværtøj og ikke som Tors (kortskaftede) Mjølner. Altså: var riteren eller rejseren en smed.'' Etter det Moltke hevder at pigghammeren er den mest anvendelige redskap til å hogge runer med, laget av smeden som også kan ha vært runehogger i enkelte tilfelle. Det er derfor smeden som har vigslet runene med en hammer, ikke guden Tor. Etter Molktes tydning har smeden blitt kalt tor, þórr for han dundra i smia med hammeren. Det er vel ingen andre som passer bedre enn til å personifisere guden Tor enn smeden. Hammeren til guden Tor kalles på gn. Mjølner navnet er fra samme ordstamme som gn. mjoll “nysnø”, med tanke på glitrende nysnø når smeden slår på glødende jern, så gnistrende spruter nysnø i solskinn. mjollnir tyder derfor ordrett; “han som får det til å glitre og skinne,” som når smeden slår på glødende jern, så gnistrende spruter I Egil Skallagrimssons saga, kommer dette til utrykk;
I otten opp må smeden,
som sølv i pung vil sanke
ved belgen, som vindfylt blåser brann i blåsvarte kullet.
Sleggen smellende slår jeg
slag i slag mot stålet,som glohett gnistrer og glimre mens grådige vindbelger tyter.
Vi ser her hvordan Egil skildrer arbeidet i smia, hvordan det smeller og dundrer, glitrer og gnister. Smeden ser ut til å ha hatt en spesiell betydning i jernalder samfunnet. Fellestrekkene hos de mytologiske smedene i de norrøne fortellingene som at de var menn, levde på utsiden av menneskenes verden som dvergene Dvalinn og Durin som smidde sverdet Tyrfing til Svafrlami.
Smedenes makt over ilden, og spesielt metallmagien, har overalt gitt smeder et rykte at de nedstammer fra gudene derfor har smeden i Norden blitt ofte forvekslet med Tor. Et godt eksempel er Torshov i Løten som også Rygh hevder at stedet ikke kan være noe Tors-hov. Vi kan dermed slå fast at Torshov er smedens boplass eller rettere Torshov er opprinnelig Torshaug, med andre ord smedhaugen.
Jens Hanssen Collin
Jens Hanssen Collin (født 8. november 1651 i Kolding, død 8. mars 1708 i Trondhjem) regnes som stamfar til slekten Collin i Norge. Han var bergamtsassessor, tollskriver og handelsmann i Trondhjem.
Bakgrunn
Han var sønn av rittmester Hans Jensen i Kolding, som tjente under kong Frederik III. Jens Hanssen Collin kom til Trondhjem som ung, og tok da navnet Collin som familienavn etter hjembyen Kolding. Han etablerte seg som handelsmann i Trondhjem. Det sies at Collin eide en hel tønne gull.
Ekteskap og familie
Collin giftet seg 9. oktober 1679 med Karen Tønder. Hun var datter av sogneprest i Vår Frue kirke, Ole Christophersen Tønder og Maren Schelderup. Selv om Karen Tønder gjennom sitt ekteskap med Jens Hanssen Collin ble en velstående kvinne, sies hun å ha vært umåtelig pengegjerrig. Etter Collins død i 1708 giftet hun seg med en annen av Trondhjems velstående menn; Abraham Dreyer. Jens Hanssen Collin og Karen Tønder fikk flere barn. Blant dem var magistratspresident Hans Jenssen Collin og Maren Jensdatter Collin.
Næringsdrivende
Collin gjorde det stort som skipsreder i Trondheim på slutten av 1600-tallet. Tidlig på 1700-tallet var han også nest største eier i Kvikne kobberverk.
Død
Jens Hanssen Collin døde i Trondhjem. Han ble gravlagt på domkirkegården.
Et punkts potens
For punkter utenfor sirkelen som har a > r, er derfor potensen positiv, mens den er negativ for punkter innenfor sirkelen. Punkter på sirkelen har null potens.
Geometrisk innhold
Betydningen av dette begrepet var kjent for de greske matematikerne for over 2000 år siden. I Bok III av Euklids Elementer bevises det i 35. setning: Trekker man sekanter gjennom et fast punkt innenfor en sirkel, vil de rektanglene man kan lage med sidepar lik stykkene av samme sekant regnet fra punktet og til de to skjæringspunktene mellom sekanten og sirkelen, være like store.